**Fu Manchu – himon herra** (esp. *The Blood of Fu Manchu*; saks. *Der Todeskuss des Dr. Fu Manchu*) on Jesús Francon ohjaama brittiläis-saksalais-espanjalainen kauhua sisältävä toimintatrilleri vuodelta 1968. *Fu Manchu – himon herra* on neljäs viidestä *Fu Manchu* -elokuvasarjassa. Elokuvan pääosissa ovat Christopher Lee Fu Manchuna, Tsai Chin Lin Tangina, Maria Rohm Ursula Wagnerina ja Richard Greene Nayland Smithinä.

Elokuva kertoo Fu Manchusta, kerran murskatusta mielipuolesta, joka punoo uusia juonia maailman pään menoksi Amazonin sademetsässä...

*Fu Manchu – himon herra* perustuu kirjailija Sax Rohmerin romaaneihin ja luomiin hahmoihin. Harry Alan Towers tuotti elokuvan. *Fu Manchu – himon herra* kuvattiin Madridissa, Espanjassa ja Rio de Janeirossa, Brasiliassa.

Richard Greene korvasi Douglas Wilmerin elokuvasarjassa. Wilmer oli näytellyt Nayland Smithiä toisessa ja kolmannessa osassa. Greene uusi roolinsa vielä elokuvasarjan viimeisessä osassa.

*Fu Manchu – himon herra* sai ensi-iltansa Länsi-Saksassa 23. elokuuta vuonna 1968. Britanniassa elokuva sai ensi-iltansa 30. elokuuta. Suomen ensi-ilta oli 25. huhtikuuta vuonna 1969. Uusintaesitys Suomessa oli 1. toukokuuta vuonna 1981. *Fu Manchu – himon herra* on julkaistu videolle ja DVD:lle.

*Fu Manchu – himon herralla* on monta nimikettä englanninkielisissä maissa: Yhdysvalloissa videonimikkeenä on *Against All Odds*, *Fu Manchu and the Keys of Death*, *Fu Manchu and the Kiss of Death*, *Fu Manchu's Kiss of Death*, *Kiss and Kill* ja *Kiss of Death*. Espanjassa elokuvaa on levitetty myös nimellä *Fu Manchú y el beso de la muerte* *The Blood of Fu Manchu* -nimikkeen kanssa. Lisäksi elokuvalla on eripituisia leikkauksia; on muun muassa 94-, 92-, 88-, 82- ja 61 minuutin leikkaukset.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pirullinen mielipuoli Fu Manchu on herännyt henkiin. Kerran hänet murskattiin, mutta kuka pystyy siihen nyt? Fu Manchulla on uusi ase lamaannuttaakseen koko maailman sadistiseen pakko-otteeseensa. Nyt on viimeinen mahdollisuus nousta taisteluun tuota kammottavaa ihmishirviötä vastaan...

Näyttelijät
-----------

|  |  |  |
| --- | --- | --- |
|  Christopher Lee  | … |  Fu Manchu
  |
|  Tsai Chin  | … |  Lin Tang
  |
|  Maria Rohm  | … |  Ursula Wagner
  |
|  Richard Greene  | … |  Sir Denis Nayland Smith
  |
|  Howard Marion-Crawford  | … |  Tohtori Petrie
  |
|  Götz George  | … |  Carl Jansen
  |
|  Ricardo Palacios  | … |  Sancho Lopez
  |
|  Loni von Friedl  | … |  Celeste
  |
|  Frances Khan  | … |  Carmen
  |
|  Isaura de Oliveira  | … |  Yuma
  |
|  Shirley Eaton  | … |  Musta leski
  |
|  Marcelo Arroita-Jáuregui  | … |  Kuvernööri
  |
|  Olívia Pineschi  | … |  Yksi Fun tytöistä
  |
|  Vicente Roca  | … |  Kuvernöörin sihteeri
  |
|  Francesca Tu  | … |  Lotus
  |

Lähteet
-------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27  Fu Manchu – himon herra (1968) *imdb.com*. IMDB.com. Viitattu 22.12.2012. (englanniksi)
2. 1 2  Blood of Fu Manchu, The (1968) *elonet.fi*. Elonet.fi. Viitattu 22.12.2012. (suomeksi)
3. 1 2  The Blood of Fu Manchu (1968) *allmovie.com*. Allmovie.com. Viitattu 22.12.2012. (englanniksi)

Aiheesta muualla
----------------

* *Fu Manchu – himon herra* Internet Movie Databasessa. (englanniksi)
* *Fu Manchu – himon herra* Elonetissä.
* *Fu Manchu – himon herra* AllMoviessa. (englanniksi)